Kuningasvärisuora on tietysti tavoitelluin käsi niin perinteisessä viiden kortin pokerissa kuin sen videopokeriversioissakin. Korkeimmalla panoksella pelattuna kuningasvärisuora maksaa pelaajan panoksen yleensä tuhatkertaisena takaisin. Kun 52 kortin pakasta jaetaan pelaajalle viisi korttia, muodostuu näistä kuningasvärisuora kerran 649 740:stä. Koska pelaajalla on käytössään yksi vaihto, muodostuu todennäköisyys huomattavasti suuremmaksi. Jos pelaaja pelaa Jacks or Betteriä täydellisellä strategialla, saa hän käteensä kuningasvärisuoran kerran 40 388 yrityksestä. Jos pelaaja tavoittelee pelkästään kuningasvärisuoraa, onnistuu hän tehtävässä vielä hieman tätäkin useammin. Jokerillisissa peleissä kuningasvärisuora osuu tietysti kohdalle huomattavasti useammin!